**Keszthely Város Önkormányzata Képviselő-testülete**

**17/2015. (V. 29.) önkormányzati rendelete**

**az államháztartáson kívüli forrás átvételéről és átadásáról szóló 18/2014. (VI. 26.)** **önkormányzati rendelet módosításáról**

Keszthely Város Önkormányzata Képviselő-testülete az Alaptörvény 32. cikk (2) bekezdésében foglaltak rendelkezések alapján az államháztartáson kívüli forrás átvételéről és átadásáról szóló 18/2014. (VI. 26.) önkormányzati rendeletet (továbbiakban: Rendelet) az alábbiak szerint módosítja.

*1.§ A Rendelet 1.§ (3) bekezdése helyébe az alábbi rendelkezés lép:*

„1.§

…

**(3) A rendelet tárgyi hatálya nem terjed ki a tárgy szerinti külön önkormányzati rendeletekben meghatározott támogatásokra, így különösen a szociális ellátásokra, a szociálisan rászorultak részére megállapított pénzbeli támogatásokra, az önkormányzati pénzeszközökből és támogatásokból megvalósuló beszerzésekről szóló önkormányzati rendelet hatálya alá tartozó támogatásokra, az ösztöndíjakra, a lakáscélú támogatásokra.”**

*2.§ A Rendelet 5.§ (9) bekezdése az alábbi új rendelkezéssel egészül ki:*

„5.§

…

(9) A támogatás célnak megfelelő felhasználását az önkormányzat jogosult a helyszínen ellenőrizni. **A felhalmozási célú támogatások esetében a számadások beküldött dokumentumainak felülvizsgálata mellett minden esetben helyszíni ellenőrzést kell tartani, melyről jegyzőkönyvet kell felvenni.”**

*3.§ Záró rendelkezések*

(1) Jelen rendelet a kihirdetés napját követő napon lép hatályba.

(2) Jelen rendelet a hatályba lépését követő napon hatályát veszti.

Ruzsics Ferenc Dr. Horváth Teréz

polgármester jegyző